Document ID: 32007R0306

UREDBA KOMISIJE (ES) št. 306/2007
z dne 21. marca 2007
o spremembi Uredbe (ES) št. 1539/2006 o sprejetju načrta za dodeljevanje sredstev državam članicam za dobavo hrane iz intervencijskih zalog najbolj ogroženim osebam v Skupnosti, za proračunsko leto 2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti (1) in zlasti člena 6 Uredbe,
ob upoštevanju naslednjega:
(1)
V skladu s členom 2 Uredbe Komisije (EGS) št. 3149/92 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (2) je Komisija z Uredbo (ES) št. 1539/2006 (3) sprejela načrt za dodeljevanje sredstev državam članicam, ki se financirajo iz razpoložljivih sredstev za proračunsko leto 2007, za dobavo hrane iz intervencijskih zalog v korist najbolj ogroženim osebam v Skupnosti. V načrtu so za vsako državo članico posebej, ki uporablja ukrep, zlasti določena najvišja razpoložljiva finančna sredstva, ki so na voljo za izvedbo njenega dela načrta in količina za vsako vrsto proizvoda, ki se vzame iz zalog intervencijskih agencij.
(2)
Treba je spremeniti načrt, da se pri tem ukrepu v letu 2007 omogoči udeležba Romuniji. Kar zadeva Romunijo, je treba po eni strani spremeniti dodeljevanje finančnih sredstev in proizvodov iz intervencijskih agencij ter po drugi strani dovoliti, pod pogoji iz člena 7 Uredbe (EGS) št. 3149/92, prenose znotraj Skupnosti, da se omogoči izvedba spremenjenega načrta.
(3)
Uredbo (ES) št. 1539/2006 je zato treba ustrezno spremeniti.
(4)
Ta uredba se začne uporabljati 1. januarja 2007, tj. z datumom pristopa Romunije in Bolgarije k Evropski uniji.
(5)
Ukrepi, predvideni s to uredbo, so v skladu z mnenjem vseh zadevnih upravljalnih odborov -
SPREJELA NASLEDNJO UREDBO:
Člen 1
Prilogi I in III k Uredbi (ES) št. 1539/2006 se spremenita v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporabljati se začne 1. januarja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. marca 2007

Labels: 17
19
5
0
3
18